Komisjoni arvamus EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas seoses ettepanekuga, milles käsitletakse Euroopa parlamendi ja Nõukogu direktiivi, millega sätestatakse raamistik mootorsõidukite, nende haagiste ning selliste sõidukite jaoks ettenähtud süsteemide, osade ja eraldi seadmestike tüübikinnituste kohta (raamdirektiiv) millega muudetakse Komisjoni ettepanekut EÜ asutamislepingu artikli 250 lõike 2 alusel /* KOM/2007/0453 lõplik - COD 2003/0153 */





[pic] | EUROOPA ÜHENDUSTE KOMISJON | Brüssel 20.7.2007 KOM(2007) 453 lõplik 2003/0153 (COD) KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas seoses ettepanekuga, milles käsitletakse EUROOPA PARLAMENDI JA NÕUKOGU DIREKTIIVI, millega sätestatakse raamistik mootorsõidukite, nende haagiste ning selliste sõidukite jaoks ettenähtud süsteemide, osade ja eraldi seadmestike tüübikinnituste kohta (raamdirektiiv) MILLEGA MUUDETAKSE KOMISJONI ETTEPANEKUT EÜasutamislepingu artikli 250 lõike 2 alusel 2003/0153 (COD) KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas seoses ettepanekuga, milles käsitletakse EUROOPA PARLAMENDI JA NÕUKOGU DIREKTIIVI, millega sätestatakse raamistik mootorsõidukite, nende haagiste ning selliste sõidukite jaoks ettenähtud süsteemide, osade ja eraldi seadmestike tüübikinnituste kohta (raamdirektiiv) (EMPs kohaldatav tekst) 1. Sissejuhatus EÜ asutamislepingu artikli 251 lõike 2 kolmanda lõigu punktis c on sätestatud, et komisjon peab esitama arvamuse Euroopa Parlamendi teisel lugemisel tehtud muudatusettepanekute kohta. Komisjon esitab allpool oma arvamuse parlamendi 53 muudatusettepaneku kohta. 2. Taust Komisjoni ettepanek KOM(2003) 418 (lõplik) edastati Euroopa Parlamendile ja nõukogule 14. juulil 2003 kooskõlas Euroopa Ühenduse asutamislepingu artiklis 251 osutatud kaasotsustusmenetlusega. Ettepaneku õiguslik alus on asutamislepingu artikkel 95. Euroopa Majandus- ja Sotsiaalkomitee esitas oma arvamuse 28. jaanuaril 2004.[1] Euroopa Parlament esitas oma arvamuse esimesel lugemisel 11. veebruaril 2004.[2] Kooskõlas asutamislepingu artikli 251 lõike 2 kolmanda lõiguga võttis nõukogu ühise seisukoha ühehäälselt vastu 11. detsembril 2006.[3] Komisjon esitas arvamuse ühise seisukoha kohta 12. detsembril 2006. Euroopa Parlament esitas oma arvamuse teisel lugemisel 10. mail 2007. 3. Ettepaneku eesmärk 1970. aastast alates on raamdirektiiv 70/156/EMÜ mootorsõidukite ja nende haagiste tüübikinnitust käsitlevate liikmesriikide õigusaktide ühtlustamise kohta olnud Euroopa Ühenduse peamine õiguslik vahend ühisturu loomisel mootorsõidukisektoris. Direktiivi ettepanek kujutab endast direktiivi 70/156/EMÜ põhjalikku ümbersõnastust, mis võimaldab laiendada ainulaadse ühenduse tüübikinnituse põhimõtteid kõigile tarbesõidukitele. See sisaldab ka uusi sätteid, mis hõlbustavad väikese ja keskmise suurusega ettevõtete pääsu siseturule. Lisaks sisaldab ettepanek õigusliku sisuga muudatusi, et tõhustada ühenduse õigusaktide väljatöötamist, ning sätteid, mis lihtsustavad mootorsõidukite tehniliste eeskirjade ajakohastamist rahvusvaheliste normide arengu kontekstis. 4. Komisjoni arvamus Euroopa Parlamendi muudatusettepanekute kohta Euroopa Parlament võttis 10. mail 2007. aasta plenaaristungil vastu 62st hääletamiseks esitatud muudatusettepanekust 53. Kõik vastuvõetud muudatused on institutsioonidevaheliste kontaktide tulemus, mis võimaldas saavutada kokkuleppe teisel lugemisel. Esimene rühm muudatusi käsitleb artiklit 31 „kriitiliste osade”[4] kohta. Nende muudatuste eesmärk on paremini arvesse võtta varuosade tootjate huve, kes varustavad järelturgu. Lisaks muudeti selle artikli teatavad punktid selgemaks. Teine rühm muudatusi[5] võimaldab puuetega isikutele mõeldud sõidukite ümberehitajatel kasutada lihtsustatud tüübikinnitusmenetlust. Kolm rühm muudatusi[6] käsitleb nn kontrolliga komiteemenetluse õiguslikke aspekte, mistõttu asjaomaste artiklite tekst tuli viia vastavusse institutsioonide poolt kasutatava viimase sõnastusega. Neljas rühm muudatusi[7] puudutab viiteid rahvusvahelistele õigusnormidele, mis viidi vastavusse kõrge töörühma soovituste kohaselt CARS 21 raames. Viies rühm muudatusi[8] käsitleb kohandusi, mis osutusid vajalikuks seoses Bulgaaria ja Rumeenia ühinemisega Euroopa Liiduga. Kuues rühm muudatusi[9] käsitleb üleminekusätteid, mis võimaldavad bussitootjatel järk-järgult kohaneda direktiiviga ettenähtud uute menetlustega, ilma et see seaks ohtu liiklusohutust. Ülejäänud muudatused[10] on redaktsioonilist laadi. Näiteks muudatusega nr 6 luuakse seos Euro5 ja Euro6 õigusaktiga. Muudatuses nr 10 selgitatakse, et raamdirektiivi ja masinaid käsitleva direktiivi vahel ei ole kattumist. Muudatuses nr 28 täpsustatakse, et raamdirektiiviga reguleeritud aspektide tehnilisi kohandusi saab vastu võtta EÜ määrusega. Muudatuse nr 31 eesmärk on muuta tüübikinnitus võimalikuks kõikvõimalike sõidukites kasutatavate energiaallikate puhul. Muudatus nr 36 võimaldab paremini defineerida täiskasvanutele ja lastele ettenähtud turvasüsteemide mõisteid. Muudatuse nr 37 eesmärk on viia sõnastus vastavusse ÜRO Euroopa Majanduskomisjoni 29. töörühma hiljuti vastu võetud resolutsiooniga. Muudatused nr 11 ja 16 on parandused. Komisjon kiitis heaks kõik 53 muudatust. 5. Kokkuvõte Komisjon muudab oma ettepanekut vastavalt eespool nimetatule EÜ asutamislepingu artikli 250 lõike 2 kohaselt. [1] ELT C 108, 30.4.2004, lk 29. [2] ELT C 97E, 22.4.2004, lk 370. [3] ELT C 64E, 20.3.2007, lk 1. [4] Muudatused nr 17, 22–24, 32, 46–48, 50 ja 55. [5] Muudatused nr 7, 12, 33–35, 42 ja 43. [6] Muudatused nr 2, 8, 13–15, 49, 51– 54, 56–62. [7] Muudatused nr 3, 9 ja 25. [8] Muudatused nr 38–41. [9] Muudatused nr 1, 30, 44 ja 45. [10] Muudatused nr 6, 10, 11, 16, 28, 31, 36 ja 37.